ਸੰਖੇਪ ਕਰਨ ਲਈ ਦਸਤਾਵੇਜ਼: ਐਨਆਰਸੀ ਦੀ ਸੂਚੀ ਵਿੱਚ ਆਪਣਾ ਤੇ ਆਪਣੇ ਬੇਟੇ ਦਾ ਨਾਂ ਲੱਭਦੀ ਔਰਤ

ਇਸੇ ਵਿਚਾਲੇ ਸੁਪਰੀਮ ਕੋਰਟ ਦਾ ਵੀ ਹੁਕਮ ਆਇਆ ਕਿ ਕੇਂਦਰ ਸਰਕਾਰ ਕਿਸੇ ਖ਼ਿਲਾਫ ਕੋਈ ਕਾਰਵਾਈ ਨਹੀਂ ਕਰੇਗੀ। 

ਅਦਾਲਤ ਨੇ ਕਿਹਾ, ''ਇਸ ਸਬੰਧ ਵਿੱਚ ਕੋਰਟ ਦੇਖੇਗਾ ਕਿ ਐਨਆਰਸੀ ਦੇ ਡਰਾਫਟ ਵਿੱਚ ਕੀ ਕੁਝ ਛਪਿਆ ਹੈ ਅਤੇ ਇਸ ਦੇ ਅਧਾਰ 'ਤੇ ਕਿਸੇ ਵੀ ਅਥਾਰਟੀ ਵੱਲੋਂ ਕੋਈ ਵੀ ਐਕਸ਼ਨ ਨਹੀਂ ਲਿਆ ਜਾ ਸਕਦਾ।''

ਅਸਾਮ ਵਿੱਚ ਕਈ ਜਾਤਾਂ ਦੇ ਲੋਕ ਰਹਿੰਦੇ ਹਨ। ਬੰਗਾਲੀ ਅਤੇ ਅਸਮੀ ਬੋਲਣ ਵਾਲੇ ਹਿੰਦੂ ਵੀ ਇੱਥੇ ਵੱਸਦੇ ਹਨ ਅਤੇ ਉਨ੍ਹਾਂ ਵਿਚਕਾਰ ਹੀ ਹੋਰ ਜਾਤਾਂ ਦੇ ਲੋਕ ਵੀ ਰਹਿੰਦੇ ਹਨ।

ਅਸਮ ਦੀ ਤਿੰਨ ਕਰੋੜ ਵੀਹ ਲੱਖ ਦੀ ਆਵਾਦੀ ਵਿੱਚ ਇੱਕ ਤਿਹਾਈ ਮੁਸਲਮਾਨ ਹਨ। ਆਬਾਦੀ ਮੁਤਾਬਕ ਭਾਰਤ ਪ੍ਰਸ਼ਾਸਿਤ ਕਸ਼ਮੀਰ ਤੋਂ ਬਾਅਦ ਸਭ ਤੋਂ ਵੱਧ ਮੁਸਲਮਾਨ ਇੱਥੇ ਹੀ ਰਹਿੰਦੇ ਹਨ। 

ਇਨ੍ਹਾਂ 'ਚੋਂ ਕੁਝ ਬਰਤਾਨਵੀ ਸ਼ਾਸਨ ਦੌਰਾਨ ਭਾਰਤ ਆਕੇ ਵਸੇ ਪਰਵਾਸੀਆਂ ਦੇ ਖਾਨਦਾਨ ਦੇ ਹਨ। 

ਇਹ ਵੀ ਪੜ੍ਹੋ:

ਗੁਆਂਢੀ ਮੁਲਕ ਬੰਗਲਾਦੇਸ਼ ਤੋਂ ਆਏ ਗੈਰ-ਕਾਨੂੰਨੀ ਪਰਵਾਸੀ ਕਈ ਸਾਲਾਂ ਤੋਂ ਚਿੰਤਾ ਦਾ ਮੁੱਦਾ ਰਹੇ ਹਨ। ਛੇ ਸਾਲਾਂ ਤੱਕ ਇਨ੍ਹਾਂ ਦੇ ਖਿਲਾਫ ਪ੍ਰਦਰਸ਼ਨ ਕੀਤੇ ਗਏ ਜਿਸ ਦੌਰਾਨ ਸੈਂਕੜੇ ਲੋਕਾਂ ਦੇ ਕਤਲ ਹੋਏ। 

1985 ਵਿੱਚ ਪ੍ਰਦਰਸ਼ਨਕਾਰੀਆਂ ਤੇ ਕੇਂਦਰ ਸਰਕਾਰ ਵਿਚਾਲੇ ਸਮਝੌਤਾ ਹੋਇਆ। ਫੈਸਲਾ ਲਿਆ ਗਿਆ ਕਿ ਜੋ ਵੀ 24 ਮਾਰਚ 1971 ਤੋਂ ਬਾਅਦ ਸਹੀ ਦਸਤਾਵੇਜ਼ਾਂ ਤੋਂ ਬਿਨਾਂ ਅਸਾਮ ਵਿੱਚ ਵੜਿਆ ਹੈ, ਉਸਨੂੰ ਵਿਦੇਸ਼ੀ ਐਲਾਨ ਦਿੱਤਾ ਜਾਵੇਗਾ। 

ਹੁਣ ਵਿਵਾਦਤ ਐਨਆਰਸੀ ਯਾਨੀ ਕਿ ਕੌਮੀ ਨਾਗਰਿਕ ਰਜਿਸਟਰ ਜਾਰੀ ਹੋਣ ਤੋਂ ਬਾਅਦ ਪਤਾ ਲੱਗਿਆ ਹੈ ਕਿ ਅਸਾਮ ਵਿੱਚ ਰਹਿ ਰਹੇ ਕਰੀਬ 40 ਲੱਖ ਲੋਕ ਗੈਰ-ਕਾਨੂੰਨੀ ਵਿਦੇਸ਼ੀ ਹਨ। 

ਆਲੋਚਨਾ

ਬੀਤੇ ਕੁਝ ਸਾਲਾਂ ਵਿੱਚ ਵਿਸ਼ੇਸ਼ ਅਦਾਲਤਾਂ ਕਰੀਬ 1000 ਲੋਕਾਂ ਨੂੰ ਵਿਦੇਸ਼ੀ ਐਲਾਨ ਚੁੱਕੀਆਂ ਸਨ। ਇਨ੍ਹਾਂ ਵਿੱਚ ਵਧੇਰੇ ਬੰਗਾਲੀ ਬੋਲਣ ਵਾਲੇ ਮੁਸਲਮਾਨ ਸਨ। ਇਹ ਲੋਕ ਹਿਰਾਸਤੀ ਕੇਂਦਰਾਂ ਵਿੱਚ ਬੰਦ ਹਨ। 

ਪਰਵਾਸੀਆਂ ਦੇ ਬੱਚਿਆਂ ਨੂੰ ਪਰਿਵਾਰ ਤੋਂ ਵੱਖ ਕਰਨ ਲਈ ਅਮਰੀਕੀ ਰਾਸ਼ਟਰਪਤੀ ਟਰੰਪ ਦੀ ਨੀਤੀ ਦੀ ਦੁਨੀਆਂਭਰ ਵਿੱਚ ਨਿੰਦਾ ਹੋਈ। ਅਸਾਮ ਵਿੱਚ ਵੀ ਉਸੇ ਤਰ੍ਹਾਂ ਪਰਿਵਾਰਾਂ ਨੂੰ ਤੋੜਿਆ ਜਾ ਰਿਹਾ ਹੈ। 

ਐਨਆਰਸੀ ਦੀ ਸੂਚੀ ਆਉਣ ਤੋਂ ਬਾਅਦ ਰਾਤੋਂ ਰਾਤ ਲੱਖਾਂ ਲੋਕ ਸਟੇਟਲੈਸ (ਕਿਸੇ ਵੀ ਦੇਸ ਦੇ ਨਾਗਰਿਕ ਨਹੀਂ) ਹੋ ਗਏ ਹਨ। ਅਜਿਹੇ ਵਿੱਚ ਰਾਜ ਵਿੱਚ ਹਿੰਸਾ ਦਾ ਖਤਰਾ ਵੱਧ ਗਿਆ ਹੈ। 

ਆਸਾਮ ਵਿੱਚ ਤਣਾਅ ਪੈਦਾ ਹੋ ਸਕਦਾ ਹੈ

ਅਸਾਮ ਵਿੱਚ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਦੀ ਹਿੰਦੂ ਰਾਸ਼ਟਰਵਾਦੀ ਵਿਚਾਰਧਾਰਾ ਵਾਲੀ ਭਾਰਤੀ ਜਨਤਾ ਪਾਰਟੀ ਸੱਤਾ ਵਿੱਚ ਹੈ। 

ਪਾਰਟੀ ਪਹਿਲਾਂ ਹੀ ਪਰਵਾਸੀ ਮੁਸਲਮਾਨਾਂ ਨੂੰ ਵਾਪਸ ਬੰਗਲਾਦੇਸ਼ ਭੇਜਣ ਦੀ ਗੱਲ ਕਹਿ ਚੁੱਕੀ ਹੈ। 

ਪਰ ਪੜੋਸੀ ਦੇਸ ਬੰਗਲਾਦੇਸ਼ ਭਾਰਤ ਦੀ ਅਜਿਹੀ ਕਿਸੇ ਅਪੀਲ ਨੂੰ ਸਵੀਕਾਰ ਨਹੀਂ ਕਰੇਗਾ। 

ਅਜਿਹੇ ਵਿੱਚ ਇਹ ਲੋਕ ਭਾਰਤ ਵਿੱਚ ਹੀ ਰਹਿਣਗੇ ਤੇ ਮਿਆਂਮਾਰ ਤੋਂ ਬੰਗਲਾਦੇਸ਼ ਭੱਜੇ ਰੋਹਿੰਗਿਆ ਵਰਗੇ ਹਾਲਾਤ ਇੱਥੇ ਵੀ ਹੋ ਸਕਦੇ...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
ਅਸਾਮ ਵਿੱਚ ਰਹਿਣ ਵਾਲੇ ਲੋਕਾਂ ਨੂੰ ਪਛਾਣ ਅਤੇ ਨਾਗਰਿਕਤਾ ਦਾ ਸਵਾਲ ਲੰਮੇ ਸਮੇਂ ਤੋਂ ਪ੍ਰੇਸ਼ਾਨ ਕਰ ਰਿਹਾ ਹੈ। ਸਰਕਾਰ ਵੱਲੋਂ ਜਾਰੀ ਕੌਮੀ ਨਾਗਰਿਕ ਰਜਿਸਟਰ (NRC) ਮੁਤਾਬਕ 40 ਲੱਖ ਲੋਕ ਭਾਰਤੀ ਨਾਗਰਿਕ ਨਹੀਂ ਹਨ।